नमकीन फर्म की पांच दुकानें जांच पूरी होने तक रहेंगी सील
एंटी इन्वेजन ब्यूरो टीम ने कर चोरी की आशंका होने पर छापामार कार्रवाई
भास्कर संवाददाता | इटारसी
औद्योगिक क्षेत्र खेड़ा में महेश नमकीन के कारखाने सहित इसी फर्म के पांच ठिकानाें पर वाणिज्यिक कर विभाग की एंटी इन्वेजन ब्यूरो टीम ने कर चोरी की आशंका होने पर छापामार कार्रवाई शुरू कर दी। इससे फर्म संचालक सकते में आ गए। फर्म के स्टॉक का मिलान किया जा रहा है। माल की खरीदी-बिक्री व लेनदेन के दस्तावेजों की जांच करने में टीम के अधिकारी जुटे हैं।
शनिवार की दोपहर भोपाल से सहायक वाणिज्यिक कर आयुक्त योगेंद्र टेमरे के साथ 40 सदस्यीय टीम अचानक नमकीन फर्म के कारखाने पर जांच करने पहुंची। टीम के अधिकारियों ने यहां का स्टॉक देखा और कागजातों की जांच शुरू कर दी। उसी समय टीम के दूसरे अधिकारी इसी फर्म के दूसरे चार ठिकानों पर जांच करने पहुंच गए। विभागीय अधिकारियों ने चावल बाजार में चंद्रभान सदनमल दुकान, सोनासांवरी नाका के गोदाम और सिंधी कॉलोनी में फर्म संचालकों के निवास पर कागजात खंगाले।
सहायक आयुक्त टेमरे ने बताया कि महेश नमकीन सेंटर, महेश फूड प्रोडक्शन, पटोला इंडस्ट्रीज सहित चावल लाइन की दुकान पर खरीदी, बिक्री, लेनदेन और स्टॉक के रजिस्टर व अन्य व्यापारिक दस्तावेजों की जांच की जा रही है। जांच पूरी होने तक फर्म के कारखाने के दफ्तर व प्रतिष्ठान सील कर दिए गए हैं। जांच पूरी हाेने तक वाणिज्यिक कर विभाग की टीम ने इटारसी में डेरा डाल रखा है। कुछ अधिकारी भोपाल चले गए। विभागीय सहायक आयुक्त के अनुसार जांच पूरी होने पर पता चलेगा कि कहां क्या गड़बड़ी मिली। व्यापारिक टर्न ओवर और कर भुगतान में अंतर आने पर कर चोरी का मामला बनाया जाएगा। इस पर पेनाल्टी भी लगेगी।
मुख्य व्यावसायिक क्षेत्र चावल बाजार में वाणिज्यिक कर के अधिकारी चंद्रभान सदनमल फर्म पर पहुंचे। व्यापारिक लेनदेन की फाइलें व बिल जांच किए गए।
यह फर्म पटोला इंडस्ट्रीज के नाम पर तेल के पैकेजिंग का व्यापार करती है। सोनासांवरी नाका पर इसके गोदाम पर टीम पहुंची। आॅफिस में तेल के टर्न ओवर की जांच की।
4 फर्म चंद्रभान सदनमल, दोपहर 2.55 बजे
3 पटोला इंडस्ट्रीज, दोपहर 2.45 बजे
औद्योगिक क्षेत्र में ही इसी मालिक की दूसरी फैक्टरी महेश फूड के दफ्तर में व्यापारिक कागजात वाणिज्यिक कर अधिकारियों ने देखे।
2 महेश फूड प्रोडक्शन, दोपहर 2.30 बजे
खेड़ा औद्योगिक क्षेत्र में वाणिज्यिक कर की टीम ने स्टॉक का निरीक्षण किया फिर दस्तावेजों दिखाने को कहा ताकि माल का मिलान किया जा सके।
1 महेश नमकीन सेंटर, दोपहर 2.15 बजे
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva